RT ส่งซิกโค้งสุดท้ายปี 64 จ่อเซ็น 4 โครงการ คาดดันแบ็กล็อกเฉียด 7 พันลบ.
RT ส่งซิกโค้งสุดท้ายปี 64 ผลงานเด่น หลังเข้ารับงานใหม่โครงการภาครัฐและเอกชนรอเซ็นสัญญาจำนวน 4 โครงการ มูลค่า 2 พันลบ. คาดหนุนแบ็กล็อกแตะ 6.83 พันลบ.
15 ธ.ค. 2564

นายชวลิต ถนอมถิ่น ประธานเจ้าหน้าที่บริหาร พร้อมด้วย นายสุรศักดิ์ สีเขียว กรรมการผู้จัดการ และ นายไชยา วงศ์ลาภพานิช รองกรรมการผู้จัดการสายงานบริหารและการเงิน บริษัท ไร้ท์ทันเน็ลลิ่ง จำกัด (มหาชน) หรือ RT ให้ข้อมูลสรุปผลประกอบการไตรมาส 3/2564 ว่า บริษัทฯ มีรายได้รวม 599.62 ล้านบาท กำไรสุทธิ 11.47 ล้านบาท พร้อมเผยทิศทางธุรกิจโค้งสุดท้ายปี 2564 มีแนวโน้มดีขึ้น ด้วยเข้ารับงานใหม่โครงการภาครัฐและเอกชนรอเซ็นสัญญาจำนวน 4 โครงการ มูลค่า 2,026 ล้านบาท คาดดัน Backlog แตะ 6,835 ล้านบาท ในงานบริษัทจดทะเบียนพบผู้ลงทุน (Opportunity Day) จัดโดยตลาดหลักทรัพย์แห่งประเทศไทย สามารถรับชมบันทึกเทปได้ที่  www.set.or.th/streaming/vdos-oppday